Publication: Magyar Közlöny
Issue: MK-2007-187 (Year: 2007, Number: 187)
Era: 2004-2010
Section: Melléklet a 46/2007. (XII. 29.) PM rendelethez
Paragraph Index: 1113

6. cikk EDI üzenetek biztonsága 6.1. A felek kötelezettséget vállalnak arra, hogy megfelelõ biztonsági eljárások megvalósításával és fenntartásával gondoskodnak az EDI üzenetek biztonságáról, az illetéktelen hozzáférés, módosítás, késedelem, megsemmisítés vagy elvesztés kockázatainak elhárításáról. 6.2. A biztonsági eljárások és intézkedések tartalmazzák az eredet és a sértetlenség ellenõrzését, az eredet és az átvétel igazolását (letagadhatatlanságát) és az EDI üzenetek bizalmas kezelését. Minden EDI üzenet esetében kötelezõ az eredet és a sértetlenség ellenõrzésére vonatkozó biztonsági eljá - rások és intézkedések alkalmazása; ezeknek az intézkedéseknek a rendeltetése EDI üzenet feladójának azonosítása és az EDI üzenet hiánytalan és érintetlen voltának ellenõrzése. A Mûszaki Melléklet szükség esetén pótlólagos biztonsági eljárásokat és intézkedéseket is tartalmazhat. 6.3. Amennyiben a biztonsági eljárások és intézkedések alkalmazása az üzenet elutasítását vagy egy EDI üzenetben egy hiba kiszûrését eredményezi, a címzett meghatározott idõn belül köteles tájékoztatni errõl a feladót. Egy elutasított EDI üzenet címzettje, vagy hibát tartalmazó EDI üzenet címzettje nem tesz EDI üzenet nyomán semmilyen intézkedést mindaddig, amíg a feladó erre vonatkozó intézkedéseit meg nem kapja. Amennyiben a feladó ismételten megküld egy elutasított vagy hibás EDI üzenetet, az EDI üzenetnek egyértelmûen jelezni kell, hogy ez egy korrigált EDI üzenet.

Source: https://magyarkozlony.hu/hivatalos-lapok/829d9405e5c0fe58e6432677b0dc6617c5625d5f/dokumentumok/98e198c5a1958765268fdc0d3af6aa6638f8dae8/letoltes